I en nyåpnet torvegrav merket arbeidsmannen Jens Christensen i 1942 noe som knaste under spaden da han var ute og gravde torv til brensel. Spaden var gått igjennom et leirkar og ned i noen bronsestykker. Disse ble tatt opp og lagt til side, og etter nærmere gransking ble det funnet ytterligere bronsefragmenter. Stykkene viste seg å være deler av to hjelmer med horn, og det lyktes Nationalmuseet å sette dem sammen til opprinnelig form.